Ειρεσίδες
 Ο δήμος των Ειρεσιδών, ήταν δήμος του άστεως. Βρισκόταν περίπου 3 χιλιόμετρα βόρεια από τα τείχη της Αθήνας, στην ανατολική όχθη του ποταμού Κηφισού. Επίσης ήταν δυτικά του Ιππίου Κολωνού, βορειοδυτικά της Ακαδημίας του Πλάτωνα, νοτιοδυτικά του δήμου της Κηφισιάς και κοντά στο δήμο των Ιφιστιαδών.Από τους σύγχρονους ερευνητές ο δήμος τοποθετείται σε κάποιο σημείο της ανατολικής όχθης του Κηφισού, από το ύψος του Κολωνού, ως λίγο πριν τους Αχαρνείς, χωρίς να έχει ταυτιστεί επακριβώς με κάποια σημερινή περιοχή. Σύμφωνα με τον John S. Traill το κέντρο του δήμου βρίσκεται σε θέση δυτικά του Κολωνού.Ο ερευνητής του 19ου αιώνα Διονύσιος Σουρμελής, θεωρούσε ότι ο δήμος των Ειρεσιδών συνόρευε με τις περιοχές των δήμων της Αμαξαντείας προς τα βόρεια και της Κηφισιάς προς τα ανατολικά, στην περιοχή που βρίσκονταν οι Αδάμες. Ο δήμος, η ύπαρξη του οποίου επιβεβαιώνεται και από διάφορες επιγραφές, ως μέλος της Ακαμαντίδας φυλής, συμμετείχε με 1 βουλευτή στην αρχαία Βουλή των 500, κατά την πρώτη περίοδο (508 – 307/306 π.Χ.). Κατά τη δεύτερη περίοδο (307/306 – 224/223 π.Χ.) ο δήμος αντιπροσωπευόταν από 2 βουλευτές στη Βουλή των 600. Κατά την τρίτη περίοδο (224/223 – 201/200 π.Χ.), την τέταρτη περίοδο (201/200 π.Χ. – 126/127) και την πέμπτη περίοδο (126/127 – 3ος αιώνας) είναι άγνωστος ο αριθμός βουλευτών–αντιπροσώπων του δήμου. Ο δημότης των αρχαίων Ειρεσιδών ονομαζόταν Ειρεσίδης. Διασώζεται επιτάφιο σήμα, του 4ου αιώνα π.Χ., δυο δημοτών από τις Ειρεσίδες το οποίο βρέθηκε στα βορειοδυτικά, μεταξύ της Οδού Λένορμαν (παλαιότερες ονομασίες: οδός Κηφισού και οδός Κολοκυνθούς) και της Λεωφόρου Αθηνών. Στο δήμο αυτό είχε ιδιόκτητο οικόπεδο ο Πλάτωνας, το οποίο αγόρασε από κάποιον πωλητή, ο οποίος ονομαζόταν Καλλίμαχος και βρισκόταν κοντά σε ιδιοκτησία του Ευρυμέδοντα του Μυρρινουσίου. Ο φιλόσοφος άφησε το ακίνητο αυτό, ως κληρονομιά, στον ανιψιό του, που ήταν παιδί από τον αδελφό του Πλάτωνα, τον Αδείμαντο του Κολλυτού. Υπήρξαν διάφοροι γνωστοί πολίτες από το δήμο των Ειρεσιδών, όπως ο Βούλαρχος ο Ειρεσίδης (ο γηραιότερος) πατέρας του Δαμοκλέα του Ειρεσίδη και ο γιος του Δαμοκλέα, φύλαρχος και νικητής στα Παναθήναια, Βούλαρχος ο Ειρεσίδης (ο νεότερος), ο Δημήτριος ο Ειρεσίδης, ο δικαστικός Δημόφιλος ο Ειρεσίδης, ο βουλευτής Διονύσιος ο Ειρεσίδης κ.α. Από τους πιο γνωστούς ήταν: Πραξιτέλης, γλύπτης, γεννήθηκε στις αρχές του 4ου αιώνα π.Χ. Αρχαία Αθήνα Ακαμαντίδα φυλή Πρωτογενείς πηγές Διογένης ο Λαέρτιος, «Βίοι Φιλοσόφων» («Βίοι και γνώμαι των εν φιλοσοφία ευδοκιμησάντων και των εκάστη αιρέσει αρεσκόντων εν επιτόμω συναγωγή»), «Πλάτων», Βιβλίο Γ', 41-43, (III, 41-43). Ελληνικές επιγραφές - IG Ειρεσ, Attica (IG I-III).Δευτερογενείς πηγές Eiresidae, στην ιστοσελίδα: referenceworks.brillonline.com, Το συγκεκριμένο λήμμα περιλαμβάνει περιεχόμενο από πηγή, η οποία αποτελεί, πλέον, κοινό κτήμα: (Αγγλικά) Smith, William, επιμ. (1854–1857). «Attica – 30 (Eiresidae)». Dictionary of Greek and Roman Geography. Λονδίνο: John Murray. Attica – 30 (Eiresidae) John S. Traill: The political organization of Attica: a study of the demes, trittyes, and phylai, and their representation in the Athenian Council,“Attica”. Princeton: American School of Classical Studies at Athens (ASCSA), 1975, ISBN 978-0-87661-514-0 John S. Traill: Demos and trittys. Epigraphical and topographical studies in the organization of Attica. Athenians Victoria College, Toronto 1986, p. 132. Peter Siewert, "Die Trittyen Attikas und die Heeresreform des Kleisthenes", C.H. Beck, München 1982, ISBN 3406080634, ISBN 9783406080630 «Eiresidai». ancientworlds.net (στα Αγγλικά). Ανακτήθηκε στις 20 Αυγούστου 2014. Traill, J. «Places: 579915 (Eiresidai)». Pleiades. Ανακτήθηκε στις 20 Μαρτίου 2017. Eiresidai, W Kolonos, στις ιστοσελίδες: http://imperium.ahlfeldt.se & https://web.archive.org/web/20170808012018/http://dare.ht.lu.se/, Ψηφιακός Άτλας της Ρωμαϊκής Αυτοκρατορίας, ("Digital Atlas of the Roman Empire", Johan Ahlfeldt, Department of Archaeology and Ancient History, Lund University, Sweden), Πανεπιστήμιο Λουντ, Λουντ, Σουηδία, πρόγραμμα: Pelagios. Eiresidai, Lexicon of Greek Personal Names (LGPN). Eiresidai, Attic Inscriptions Online.
Οι Ειρεσίδες (αρχαία ελληνικά: Εἰρεσίδαι), (ο δήμος: Ειρεσιδών) ήταν αρχαίος οικισμός και δήμος της Ακαμαντίδας (περιοχή της Αρχαίας Αττικής και φυλή της αρχαίας Αθήνας). Με το ίδιο όνομα (Ειρεσίδες) ονομάζονταν και οι δημότες του δήμου αυτού.